b"\n_START_ARTICLE_\nSimfonia n\xc3\xbam. 1 (Prok\xc3\xb3fiev)\n_START_SECTION_\nG\xc3\xa8nesi\n_START_PARAGRAPH_\nPot ser considerada com una de les primeres obres neocl\xc3\xa0ssiques. Prok\xc3\xb3fiev la va compondre en un intent d'emular l'estil de Franz Joseph Haydn; aix\xc3\xb2 no obstant, va introduir certs canvis en l'estructura com a mitj\xc3\xa0 per a reflectir els aven\xc3\xa7os en la t\xc3\xa8cnica compositiva. La idea va sorgir arran dels estudis de direcci\xc3\xb3 d'orquestra al Conservatori, on el professor Teneev, preparava els seus estudiants amb obres de Haydn._NEWLINE_Prok\xc3\xb3fiev va compondre'n la major part durant unes vacances en el camp, utilitzant-la com un exercici de composici\xc3\xb3 sense l'\xc3\xbas del piano. (Com a excel\xc2\xb7lent pianista, s'ent\xc3\xa9n que havia desenvolupat el costum de compondre al teclat.)_NEWLINE_Va donar-li el t\xc3\xadtol de Cl\xc3\xa0ssica pel seu car\xc3\xa0cter pr\xc3\xb2xim a Haydn. Ha esdevingut una de les obres m\xc3\xa9s populars i m\xc3\xa9s accessibles del compositor.\n_START_SECTION_\nInstrumentaci\xc3\xb3\n_START_PARAGRAPH_\nLa simfonia est\xc3\xa0 composta per a un conjunt orquestral t\xc3\xadpic del per\xc3\xadode cl\xc3\xa0ssic: 2 flautes, 2 obo\xc3\xa8s, 2 clarinets, 2 fagots, 2 trompess, 2 trompetes, timbals i orquestra de corda."